Hourete des tchamps

Li hourete des tchamps u ptite hourete u ptite houprale u pitite souwete, c’ est on ptit oujhea d' nute magneu d' tchå ki voyaedje ossu del djournêye, aprume al vesprêye. Sincieus no d' l' indje : Athene noctua Famile : Houpralidîs Discrijhaedje Si ploumaedje est clair bron. Ele n' a pont d' orayes, årvier do ptit tchafô, di minme grandeur. Si cawe est coûte. Elle est 22 cintimetes hôte. Vicaedje Ele s' adjoke voltî so on postea, on toet, èn åbe u on hopea d' pires. La, ele fwait des sierviteures, tot clintchant s' coir padvant leye. Si tiesse bodje toltins, tot-z awaitant l' cotoû. Ele pout «fé l' Sint Spér» (dimorer e l' air e l' minme plaece) a l' anuti, cwand ele vout apicî des insekes. Spårdaedje On l' trouve so ene grande pårteye di l' Urope et l' Azeye, et a Bijhe di l' Afrike. Sourdant